

**Συνάντηση με τον Κυπριακό Σύνδεσμο Αυτοκινήτου στον ΚΟΑ**

Συνάντηση με τον Κυπριακό Σύνδεσμο Αυτοκινήτου είχε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης στα γραφεία του ΚΟΑ την Παρασκευή 2 Δεκεμβρίου 2022.

Στη συνάντηση που πραγματοποιήθηκε μετά από αίτημα του Συνδέσμου, συζητήθηκαν διάφορα θέματα που απασχολούν τον μηχανοκίνητο αθλητισμό. Παρόντες από πλευράς ΚΟΑ ήταν το μέλος του ΔΣ Σωτήρης Αδάμου και οι Λειτουργοί Πάρις Αβρααμίδης, Βάσος Κουτσιούντας, Παναγιώτα Τάμπα, καθώς και ο Νομικός Σύμβουλος Σωτήρης Σαμψών. Από πλευράς του Συνδέσμου παρευρέθηκαν ο Πρόεδρος Αντώνης Μιχαηλίδης, ο Πρόεδρος ΕΘΕΑ Ανδρέας Λοΐζου, το μέλος του Συμβουλίου Ανδρέας Τσουλόφτας και η Γραμματέας του ΔΣ Νάγια Κοντοπούλου.

Ο Πρόεδρος του ΚΟΑ άκουσε προσεκτικά όσα απασχολούν τον Κυπριακό Σύνδεσμο Αυτοκινήτου και τα θέματα που συζητήθηκαν στη συνάντηση θα τεθούν ενώπιον του συμβουλίου για λήψη των σχετικών αποφάσεων.